《冬夜有感》
宋代·李新

蓼虫常食苦，旅雁自知寒。
谈士惜卷舌，将军解愁鞍。
雪霜满天冬夜永，地炉无火青灯残。
功名富践苦不早，一年百日红尘道。
西还故国无故人，憔悴少年心已老。
读书当许万户侯，岂意却作苏秦羞。
深取闾阎薄徒笑，鲁人不识东家丘，
吾祖谪官还旧里，灞陵亭尉犹低视。
少卿偶作匈奴降，陇西士人惭姓李。
由来人世轻不遇，文章第一空徒尔。
俛出跨出何施颜，当时悔过淮阴市。
夜深气射青云霄，此生早晚当乘轺。
弹冠举手揖豪贵，行得紫绶牢结腰。
本是壮夫志，几成儿女曹。
平生重恩义，聊为寄风骚。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。